
Výstavné podmienky – Národná výstava samcov králikov a hydiny Žilina 2027 

Dátum konania výstavy – 23.-24.1.2027
Miesto konania výstavy – Chovateľský areál ZO Žilina, Hričovská 204, 010 01 Žilina

Na výstavu môžu byť prihlásené len čistokrvné zvieratá, krúžkované a tetované (do veku zvieraťa 5 rokov). Zvieratá na výstavu môžu prihlásiť iba členovia SZCH a zahraniční vystavovatelia, ktorých zväzy sú členmi EE.
Zvieratá sú na výstavu prihlásené ako jednotlivci, pričom cenu môže vystavovateľ získať iba za samcov. Samice v prípade prihlásenia budú riadne posúdené, ale žiadnu cenu získať nemôžu.
Ocenenia pre najlepšie zvieratá sú víťaz výstavy (za každú kategóriu – králiky, hydina ), pohár predsedu oblasti, pohár predsedu králikárskej komisie a čestná cena. 
Uzávierka prihlášok online je do 6.1.2027. Prihlášku je možné posielať online pomocou vyplnenia webového formulára na https://www.onlinevystava.eu/. Prihlášky je možné zaslať na adresu: Slovenský zväz chovateľov, Základná organizácia Žilina, Hričovská 204/29, 010 01 Žilina alebo na mail:  zilinaszch@gmail.com do 4.1.2027. Pri zaslaní prihlášok prostredníctvom mailu alebo pošty je účtovaný jednorazový administratívny poplatok 10,00€.
V prihláške zaslanej mailom alebo poštou je potrebné potvrdiť súhlas so spracovaním osobných údajov  pre potreby zostavenia katalógov v rozsahu meno, priezvisko, adresa, telefónne číslo a email.
Veterinárne potvrdenie vystavovateľ doručí spolu so zvieratami. Na výstavu môžu byť prijaté len zvieratá s platným veterinárnym osvedčením (nesmie byť staršie ako 5 dní), kde bude potvrdené, že sú klinicky zdravé a pochádzajú z miesta bez nebezpečných nákaz. Bez veterinárneho potvrdenia nebudú zvieratá na výstavu prijaté!
Výstavný poplatok za každé vystavené zviera v expozíciách králikov a hydiny je  2,00€/1ks. Mladý chovateľ môže vystaviť 4ks zvierat bez ohľadu na kategóriu zdarma, ďalšie zvieratá podliehajú vyššie uvedenému. Všetci vystavovatelia vystavujúci holuby a exoty  majú klietkovné zdarma. Cena katalógu je 5,00€ a jeho hodnota je automaticky pripočítaná k výstavným poplatkom. Katalóg je povinný pre všetkých vystavovateľov. Výstavné poplatky spolu s katalógom sa uhrádzajú pri preberaní zvierat na výstavu.
Priebeh výstavy:
1. Zvieratá prihlásené na výstavu dodajte osobne tak, aby boli na výstavisku vo štvrtok 21.1.2027 od 16:00 h do 18:00 h, alebo najneskôr do 7:30 h nasledujúceho dňa. V prípade, že zvieratá budú vykazovať známky nejakého ochorenia, nebudú na výstavu prijaté! 
2. Posudzovanie zvierat sa uskutoční v piatok 22.1.2027 bez prístupu verejnosti. Počas posudzovania majú prístup na výstavu len delegovaní posudzovatelia, hospitujúci adepti, garanti jednotlivých expozícií a výstavný výbor. 
3. Výstavný výbor zodpovedá za zvieratá počas výstavy. Za škody spôsobené počas prepravy zvierat na a z výstavy nezodpovedá. 
4. Predajné zvieratá musia mať uvedenú predajnú cenu (v prípade prihlášok poštou alebo mailom, predajná cena nie dohodou, v takom prípade bude zviera uvedené ako nepredajné) v prihláške. K predajnej cene v prihláške si usporiadateľ pripočíta 10%, ktoré uhradí kupujúci a pripadnú v prospech výstavy. Platby budú zaokrúhľované s presnosťou na 0.50 centov hore. Predaj zvierat sa uskutoční prostredníctvom garantov. Peniaze za odpredané zvieratá si chovateľ prevezme priamo na výstave v kancelárii výstavy 24.1.2027. V prípade zmien po uzávierke je účtovaný administratívny poplatok 2,00€.
Výstavný výbor si vyhradzuje právo nútených zmien, potrebných k dobrému priebehu výstavy.
5. Vystavovatelia sú povinní uhradiť vstupné v prípade návštevy výstavy. Vstupné vystavovateľ neplatí len v prípade príchodu 24.1.2027 v čase 12:00 a neskôr.
6. Program výstavy:
21.1.2027 – štvrtok:		16:00 – 18:00 hod. príjem zvierat
22.1.2027 – piatok:		07.00 – 07:30 hod. príjem zvierat
					08.00 – 16.00 hod. posudzovanie zvierat
23.1.2027 – sobota:		08.00 – 18.00 hod. prehliadka výstavy 
24.1.2027 – nedeľa:		08.00 – 12.00 hod. prehliadka výstavy  
od 12.30 hod. výdaj zvierat 

